Mole poblano oppsto på 1700-tallet, og ifølge historien skulle en biskop overnatte hos nonnene i Santa Rosa-klosteret i Puebla. Besøket kom overraskende på, og dermed måtte nonnene slå noe sammen av det de hadde. Sjokolade og ulike chilier ble blandet på en ny måte. Denne sausen falt i smak hos biskopen, og har blitt en av klassikerne i det meksikanske kjøkken. Gryta hvor den første mole poblano ble laget, kan ennå sees i klosterkjøkkenet.